Hoyvík

Hoyvík (dánsky:Højvig) je tretie najväčšie mesto na Faerských ostrovoch, nachádza sa na ostrove Streymoy. Tvorí súčasť hlavného mesta Tórshavn, nachádza sa v jeho v jeho severnej časti.Východne od Hoyvíku leží malý neobývaný ostrov Hoyvíkshólmur. V roku 1939 tu bol postavený malý maják, ktorý tu však už nestojí.

Dejiny 
Prvý písomný prameň, ktorý hovorí o meste je Færeyinga Saga z roku 1200. Opisuje udalosti odohrávajúce sa sto rokov predtým. V Hoyvíku sa nachádza stará usadlosť datovaná až do 17. storočia, z ktorej je teraz múzeum pod otvoreným nebom.

Obyvateľstvo 
Populácia v Hoyvíku v posledných rokoch rastie. V roku 2010 v meste žilo 3 633 obyvateľov. Ešte do do polovice  19. storočia však populáciu tvorila len jedna farma. Po druhej svetovej vojne ale bolo v meste postavených pár domov. V 80 rokoch 20.storočia bol zaznamenaný najväčší rozmach. Zaujímavosťou je že obyvatelia si sami navrhovali farbu a design domu.

Významné inštitúcie 
K významným inštitúciám v Hoyvíku patrí Faerské Historické múzeum a Faerské gymnázium. Práve v budove historického múzea bol v roku 2005 podpísaná Hoyvícka dohoda (dohoda medzi Faerskými ostrovmi a Islandom o spoločnej hospodárskej zóne). Okrem týchto budov bol v roku 2007 postavený kostol. Navyše sa plánuje, že v meste bude sídliť Løgmaður, faerský ministerský predseda.

Osobnosti mesta 
 Karsten Hoydal (* 1912 – † 1990), spisovateľ a politik

Iné projekty

Externé odkazy 
Hoyvík na faroeislands.dk

Zdroj 

Sídla na Faerských ostrovoch